**জনাব প্রণব কুমার নিয়োগী**

**যুগ্ম-সচিব**

**স্বাস্থ্য ও পরিবার কল্যাণ মন্ত্রণালয় এবং**

**পরিচালক (অর্থ) ও লাইন ডাইরেক্টর (এফএসডি)**

জনাব প্রণব কুমার নিয়োগী গত ২০শে আগস্ট ২০১৫ খ্রিঃ তারিখে পরিবার পরিকল্পনা অধিদপ্তরাধীন অর্থ ইউনিটের পরিচালক (অর্থ) ও লাইন ডাইরেক্টর (এফএসডি) হিসেবে দায়িত্বভার গ্রহণ করেছেন। বর্তমানে তিনি নিরীক্ষা ইউনিটের পরিচালক (নিরীক্ষা) হিসেবে অতিরিক্ত দায়িত্ব পালন করছেন।

তিনি গণপ্রজাতন্ত্রী বাংলাদেশ সরকারের একজন যুগ্ম সবিচ। বিসিএস প্রশাসন ক্যাডারের ১৯৮৫ ব্যাচের একজন কর্মকর্তা। পরিবার পরিকল্পনা অধিদপ্তরাধীন অর্থ ইউনিটে যোগদানের পূর্বে তিনি মাদক দ্রব্য নিয়ন্ত্রণ অধিদপ্তরে পরিচালক (অপারেশন ও গোয়েন্দা) হিসেবে কর্মরত ছিলেন।

কুষ্টিয়া জেলায় সহকারী কমিশনার এবং ম্যাজিস্ট্রেট হিসেবে দায়িত্বভার গ্রহণের মধ্য দিয়ে তিনি ১৯৮৮ সালে বিসিএস (প্রশাসন) ক্যাডারের সদস্য হিসেবে তাঁর কর্মজীবন শুরু করেন। পরবর্তীতে বরিশাল, বগুড়া এবং টাঙ্গাইল জেলা প্রশাসনের বিভিন্ন পদে দায়িত্ব পালন করেন। এরপর নেত্রকোনা জেলার মদন উপজেলার উপজেলা নির্বাহী অফিসার এবং পরবর্তীতে নারায়নগঞ্জ পৌরসভার প্রধান নির্বাহী কর্মকর্তা ও ভূমি সংস্কার বোর্ডে দায়িত্ব পালন করেন। উপসচিব হিসেবে প্রাথমিক ও গনশিক্ষা মন্ত্রণালয় এবং যুগ্ম সচিব হিসেবে স্থানীয় সরকার বিভাগের ‘রিওপা’ প্রকল্পের প্রকল্প পরিচালক এবং মূল্যায়ন ও মনিটরিং অধিশাখায় অত্যন্ত নিষ্ঠা ও সুনামের সাতে দায়িত্ব পালন করেন।

কর্মসূত্রে তিনি বিভিন্ন সময় ভারত, জাপান, অস্ট্রেলিয়া, ফিলিপাইন, ইন্দোনেশিয়া, ভিয়েতনাম, কম্বোডিয়া, থাইল্যান্ড, সিংগাপুর, চীন, মালয়েশিয়া সহ বিভিন্ন দেশে প্রশিক্ষণ ও কর্মশালায় অংশগ্রহণ করেন।

তিনি ১৯৫৯ সালে সিরাজগঞ্জ জেলার সদর উপজেলায় মাড়োয়ারী পট্রি গ্রামে জম্মগ্রহণ করেন। তাঁর বাবার নাম গঙ্গাঁধর নিয়োগী ও মায়ের নাম ইভা নিয়োগী।

তিনি ১৯৮২ সালে গণযোগাযোগ ও সাংবাদিকতা বিষয়ে ঢাকা বিশ্ববিদ্যালয় থেকে কৃতিত্বের সাথে মাস্টার্স ডিগ্রি অর্জন করেন। ব্যক্তিগত জীবনে তিনি বিবাহিত এবং দুই সন্তানের জনক।